24/01/2022 | Administración LocalMunicipal
As Somozas
Aprobación de bases para posto de administrativa/o, promoción interna

ANUNCIO APROBACIÓN DAS BASES PARA A SELECCIÓN DUNHA PRAZA DE ADMINISTRATIVA/O MEDIANTE PROMOCIÓN INTERNA A Alcaldía deste Concello ditou con data do 19 de xaneiro de 2022 a Resolución n.º 2022/0013, co seguinte contido: “ANTECEDENTES: a) Vista a Lei 7/1985, do 2 de abril, reguladora das bases do réxime local (LRBRL), e nomeadamente os seus artigos 21.1. g) e 91. b) Visto o Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público, e nomeadamente o Capítulo I do Título IV. c) Vista a Lei 2/2015, do 29 de abril, de Emprego Público de Galicia, e nomeadamente os seus artigos 58 e 205. d) Visto o Orzamento xeral e do cadro de persoal para o exercicio 2021, aprobdos polo Pleno en sesión do 21-12-2020 e a súa publicación definitiva no BOP n.º 218, do 21/12/2020. E) Vista a Oferta de Emprego Público deste Concello para 2021, aprobada por Resolución da Alcaldía do 21-10-2021 e pubicada no BOP n.º 218, do 16-11-2021. No uso das atribucións que me outorga a lexislación do réxime local, mediante a presente RESOLVO: 1) Aprobar as bases para a selección dunha praza de persoal funcionario de carreira, de administrativa/o de administración xeral, incluída na oferta de emprego público do Concello de As Somozas para 2021, por promoción interna e mediante concurso-oposición. O texto íntegro das bases que se aproban é o seguinte: “BASES QUE REXERÁN A CONVOCATORIA DE PROCESO SELECTIVO PARA O INGRESO NO CORPO DE ADMINISTRATIVOS/AS DO CONCELLO DE AS SOMOZAS, POLA QUENDA DE PROMOCIÓN INTERNA, SUBGRUPO C1, DA ESCALA DE ADMINISTRACIÓN XERAL, SUBESCALA ADMINISTRATIVA 1.ª.–Obxecto da convocatoria. É obxecto das presentes bases regular a convocatoria polo concello de As Somozas do proceso selectivo para a cobertura definitiva dunha praza reservada a funcionario/a de carreira, da escala de Administración Xeral, Subescala Administrativa, denominación ADMINISTRATIVO/A, integrada no Grupo C, subgrupo C1, incluída na Oferta de Emprego Público do ano 2021, aprobada por Resolución da Alcaldía 2021/444, do 21-10-2021 e publicada no BOP de A Coruña n.º 218 do 16-11-2021, pola QUENDA DE PROMOCIÓN INTERNA O sistema de selección será o de concurso-oposición.2.ª.–Requisitos dos aspirantes. Para tomar parte neste proceso selectivo os/as aspirantes deberán reunir os seguintes requisitos: a) Nacionalidade. –Ter a nacionalidade española. Tamén poderán participar as persoas que posúan a nacionalidade doutros estados membros da Unión Europea; as persoas, calquera que sexa a súa nacionalidade, que sexan cónxuxes de persoas que posúan a nacionalidade española ou doutros estados membros da Unión Europea, sempre que non estean separadas de dereito; as persoas, calquera que sexa a súa nacionalidade, descendentes de persoas coa nacionalidade española ou doutros estados membros da Unión Europea, sempre que sexan menores de vinte e un anos ou maiores da devandita idade dependentes; as persoas, calquera que sexa a súa nacionalidade, descendentes do cónxuxe non separado de dereito de persoas que posúan a nacionalidade española ou doutros estados membros da Unión Europea, sempre que sexan menores de vinte e un anos ou maiores da devandita idade dependentes; e as persoas incluídas no ámbito de aplicación dos tratados internacionais subscritos pola Unión Europea e ratificados por España nos cales sexa aplicable a libre circulación de traballadores. b) Idade. –Ter feitos os 16 anos e non exceder, de ser o caso, a idade máxima de xubilación forzosa. c) Capacidade funcional. –Non padecer enfermidade ou defecto físico ou psíquico que impida o desempeño das funcións propias do posto de traballo para o que se opta. A estes efectos, establécese a igualdade de condicións das persoas con discapacidade cos demais aspirantes, non podendo fixarse con carácter xeral limitacións físicas ou psíquicas senón nos casos en que sexan incompatibles co normal desempeño do traballo correspondente, adoptándose polo Tribunal Cualificador medidas e medios para a realización das probas, de forma que gocen de igualdade de oportunidades cos demais participantes. A condición de discapacidade e a súa compatibilidade acreditarase con certificación expedida polo organismo competente. d) Habilitación. –Non ter sido despedido mediante expediente disciplinario de ningunha Administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para ao desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. No caso de ser nacional doutro Estado, non acharse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. No caso de ser nacional doutro Estado, non acharse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Compatibilidade. –Non incorrer en causa de incompatibilidade conforme á normativa vixente. f) Titulación. –Estar en posesión ou en condicións de obter ao finalizar o prazo de presentación de instancias a titulación de bachiller, técnico ou equivalente. Poderán participar, igualmente, aquel persoal funcionario que carecendo desta titulación posúan unha antigüidade de 10 anos no subgrupo C2 ou de 5 anos e acreditación da superación dun curso específico de formación. No caso de titulacións obtidas no estranxeiro deberá posuír o documento que acredite fidedignamente a súa homologación. g) Outros requisitos. –Ter a condición de funcionario/a de carreira do concello de As Somozas pertencente á Escala de Administración Xeral, Subescala Auxiliar, denominación auxiliar administrativo. Ter prestado servizos efectivos na condición de persoal funcionario de carreira durante polo menos 2 anos no subgrupo C2. h) Requisitos lingüísticos. –Posuír un título acreditativo do nivel de coñecemento da lingua galega Celga IV, equivalente ou superior. Os aspirantes que non o acrediten deberán superar unha proba de coñecemento da lingua galega. Tódolos requisitos esixidos nesta Base deberanse cumprir polos/as aspirantes na data en que remate o prazo de presentación de instancias (agás a acreditación do coñecemento da lingua galega que por motivo xustificado cuxa aceptación valorará o tribunal poderá presentarse ata o mesmo día que se fixe para a realización da proba) e mantelos ata o momento da toma de posesión da praza.3.ª.–Presentación de solicitudes. As persoas que desexen participar na presente convocatoria deberán presentar instancia dirixida ao Sr. alcalde segundo o modelo que figura nas presentes bases (Anexo I). O prazo de presentación de instancias será de vinte (20) días naturais, contados a partir do seguinte ao da publicación do anuncio da convocatoria no Boletín Oficial do Estado. As instancias poderán presentarse no Rexistro Xeral do Concello, na súa sede electrónica ou por calquera das formas previstas no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. Se consonte a este precepto se presentara a instancia vía correo, deberá aparecer na devandita solicitude o selo da correspondente oficina de correos e comunicárselle simultaneamente ao concello a realización do envío ben por fax ou ben por correo electrónico (correo@assomozas. es) co fin de que, rematado o prazo de presentación de instancias, sen telas recibido, se pospoña a elaboración da relación de admitidos/as e excluídos/as provisional ata recibir a documentación remitida polo/a aspirante; noutro caso, só a data de inscrición da instancia no Rexistro Xeral do Concello será a que se teña en conta para todos os efectos. Xunto coa solicitude para tomar parte neste proceso selectivo os/as aspirantes deberán achegar, inescusablemente, a seguinte documentación: a) Copia simple do documento nacional de identidade ou documento identificativo. b) Copia simple do documento acreditativo de estar en posesión da titulación académica esixida para participar na presente convocatoria. c) Copias simples dos documentos xustificativos dos méritos que aleguen os aspirantes acompañados dun impreso - resumo dos mesmos segundo modelo que figura nas presentes bases (Anexo II). Non serán tomados en consideración nin valorados aqueles méritos que non fosen alegados no momento de finalizar o prazo de presentación de instancias, nin aqueles documentos que non conteñan os datos que segundo as presentes bases sexan necesarios para valorar os méritos a que se refiren. d) No seu caso, copia simple do documento xustificativo de estar en posesión do Celga IV ou equivalente. Os/as aspirantes que non posúan a nacionalidade española e sexan nacionais dun Estado membro da Unión Europea, con dereito a participar nalgún proceso selectivo, deberán presentar unha fotocopia do Pasaporte ou documento que acredite a súa identidade e nacionalidade. De ser o caso, tamén presentarán os documentos que confirmen o vínculo de parentesco e o feito de vivir a expensas ou estar a cargo dunha persoa nacional doutro Estado co que teña o dito vínculo. Así mesmo, deberán achegar unha declaración xurada ou promesa da dita persoa de que non está separado de dereito do seu cónxuxe e, de ser o caso, do feito de que o aspirante vive ás súas expensas ou de que está ó seu cargo. Os demais aspirantes estranxeiros, xunto coa fotocopia do seu Pasaporte en vigor, deberán acompañar copia do documento que acredite que están habilitados a residir e a poder acceder sen limitación ó mercado laboral en España. Os/as aspirantes con algunha discapacidade terán que indicalo na solicitude, acompañada da correspondente documentación acreditativa da mesma. Así mesmo, terán que solicitar as posibles adaptacións de tempo e medios para a realización dos exercicios nos que esta adaptación sexa necesaria. Para que teñan validez neste proceso selectivo, todos os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de tratarse de documentos expedidos noutras Comunidades Autónomas, para que teñan validez deberán estar redactados en lingua castelá ou traducidos polo organismo competente da respectiva Comunidade. Tratándose de documentos expedidos nun país estranxeiro, deberán estar debidamente traducidos, validados e apostilados pola correspondente oficina diplomática española ou organismo competente. Os aspirantes quedan vinculados ós datos que fixeran constar na súa solicitude, podendo unicamente solicitar a súa modificación mediante escrito motivado dentro do prazo de presentación de instancias. A non presentación da solicitude en tempo e forma suporá a exclusión do/a aspirante. Coa presentación da instancia para tomar parte no proceso selectivo entenderase que os interesados aceptan e acatan todas e cada unha das Bases desta convocatoria.4.ª.–Admisión dos/as aspirantes. Rematado o prazo de presentación de instancias, a Alcaldía ditará resolución, declarando aprobada a lista provisional de persoas aspirantes admitidas e excluídas, con indicación, se é o caso, das causas de exclusión. Esta resolución publicarase no taboleiro de anuncios do Concello e no taboleiro de anuncios da sede electrónica, e será determinante para os efectos de posibles reclamacións. As aspirantes excluídas dispoñen dun prazo de dez (10) días hábiles, contado desde o seguinte ó da publicación da antedita resolución, para presentar as reclamacións oportunas ou emendas de defectos. A presentación de reclamacións, no seu caso, non suspenderá o proceso selectivo, salvo que así o acorde a Alcaldía. Posteriormente, a Alcaldía declarará aprobada a lista definitiva de persoas admitidas e excluídas, que se publicará no taboleiro de anuncios do Concello e no taboleiro de anuncios da sede electrónica. Na mesma resolución a Alcaldía alcalde determinará o lugar, data e hora do comezo do proceso selectivo, así como a composición do Órgano de selección. No caso de que se produza a admisión de todos os/as candidatos/as presentados/as, sen exclusións, poderase prescindir da aprobación e publicación das listas provisionais.5.ª.–Tribunal cualificador. Os membros do Tribunal Cualificador do proceso selectivo serán designados pola Alcaldía segundo o disposto no artigo 60 do Real Decreto Lexislativo 5/2015, do 30 de outubro, polo que se aproba o texto refundido da Lei do Estatuto Básico do Empregado Público e no artigo 59 da Lei 2/2015, do 29 de abril, do emprego público de Galicia e en atención ao principio de imparcialidade e profesionalidade dos seus membros. Estará constituído por cinco membros, funcionarios/as de carreira ou persoal laboral fixo (presidente, tres vogais e secretario/a), debendo designarse o mesmo número de suplentes. Todos os membros do Tribunal Cualificador que se designen para xulgar as respectivas probas selectivas actuarán con voz e voto. Os membros do Tribunal Cualificador deben pertencer a un corpo, escala ou categoría profesional para o ingreso na cal se requira unha titulación de nivel igual ou superior ao esixido para participar no proceso selectivo. Na súa composición deberá tenderse á paridade entre home e muller. Non poderán formar parte do Tribunal o persoal de elección ou de designación política, o persoal interino ou laboral temporal e o persoal eventual, nin tampouco as persoas que nos cinco anos anteriores á publicación da convocatoria realizasen tarefas de preparación de aspirantes a probas selectivas ou colaborasen durante ese período con centros de preparación de opositores. A pertenza ao Tribunal será sempre a título individual, sen que se poida desempeñar en representación ou por conta de ninguén. Os membros do Tribunal deberán absterse de intervir, notificándoo á autoridade convocante, cando concorran as circunstancias previstas nos artigos 23 e 24 da Lei 40/2015, do 1 de outubro, do Réxime Xurídico do Sector Público. Igualmente, as persoas aspirantes poderán recusar ós membros do Tribunal cando concorra algunha das circunstancias a que se refire o parágrafo anterior. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario. As decisións do Tribunal Cualificador adoptaranse por maioría de votos dos membros presentes, resolvendo, en caso de empate, o voto de calidade da Presidencia. O Tribunal Cualificador queda autorizado para resolve-las dúbidas que se presenten e para toma-los acordos necesarios para a boa orde do proceso selectivo, en todo o non previsto nestas Bases. O Tribunal Cualificador a efectos da percepción de asistencias dos seus membros queda englobado na categoría segunda conforme á clasificación prevista no artigo 30.1 do Real Decreto 462/2002, do 24 de maio, sobre indemnizacións por razón do servizo. A Alcaldía -Presidencia fixará o número máximo de sesións que poidan devengarse sen prexuízo de que poidan ser ampliadas previa solicitude do Presidente do Tribunal en base a causas xustificadas.6.ª.–Desenvolvemento do proceso selectivo. As persoas aspirantes serán convocadas en chamamento único, quedando decaídas no seu dereito aquelas que non comparezan, salvo casos debidamente xustificados e apreciados discrecionalmente polo tribunal. As persoas aspirantes deberán presentarse para realizaren os exercicios provistos do D. N. I., ou documento fidedigno acreditativo da súa personalidade a xuízo do tribunal, e tamén dos medios materiais adecuados que sexan necesarios para a práctica daquela. Comezada a práctica do exercicio, o tribunal poderá requirirlles en calquera momento ás aspirantes que acrediten a súa identidade. Non se permitirá o acceso ao lugar no que se realice o exercicio con teléfonos móbiles, reloxos intelixentes, axendas electrónicas ou calquera outro instrumento do que se poida valer a aspirante para auxiliarse na realización do exame e non se habilitará ningún servizo de recollida destes aparatos. Entre o remate dunha proba e a realización da outra deberá transcorrer como mínimo 24 horas, non obstante, cando o Tribunal o considere conveniente, poderá acordar a celebración de varios exercicios nunha mesma xornada, concedéndolles aos opositores un descanso mínimo de trinta minutos entre a celebración deles, ou na xornada seguinte, deixando transcorrer un prazo mínimo de 12 horas. Os horarios serán determinados polo Tribunal e non se celebrarán en días festivos, pudendo ser en horario de mañá ou tarde. A orde na que actuarán os aspirantes naqueles exercicios que non se poidan realizar conxuntamente será por orde alfabético. Os exercicios, tanto orais como escritos ou prácticos, realizaranse en lingua galega ou castelá, agás aqueles destinados a valorar o coñecemento dun idioma, que se realizarán no idioma indicado no exercicio. A publicación do anuncio convocando os/as aspirantes para a celebración de cada exercicio/s, farase exclusivamente no taboleiro de anuncios do Concello e no taboleiro de anuncios da sede electrónica. Para respectar os principios de publicidade, transparencia, obxectividade e seguridade xurídica que deben rexer o acceso ao emprego público, o tribunal establecerá e informará ás persoas aspirantes, con anterioridade á realización dos exercicios, dos criterios de corrección, valoración e superación que non estean previstos expresamente nestas bases mediante publicación no taboleiro de anuncios do Concello e no taboleiro de anuncios da sede electrónica.7.ª.–Sistema de selección. Establécese como sistema de selección o de concurso-oposición. A fase de oposición realizarase con carácter previo á de concurso. A) Fase de oposición (máximo 6 puntos). De carácter obrigatorio e eliminatorio para todos os aspirantes. Constará de dous exercicios: A1.) Primeiro exercicio. –Consistirá en contestar un cuestionario de 40 preguntas tipo test con 3 alternativas de resposta relativas ao temario que figura como Anexo III. Dita proba terá unha duración máxima de 1 hora. Ao cuestionario se lle engadirán 5 preguntas de reserva. Nos supostos en que, por causa de errónea formulación, deba anularse algunha das preguntas, o Tribunal procederá a súa substitución pola que corresponda da lista de reserva, seguindo unha orde correlativa. O exercicio cualificarase de 0 a 6 puntos, adxudicando a cada resposta correcta unha puntuación de 0,15 puntos (as respostas incorrectas e as preguntas deixadas en branco non descontarán puntuación). No caso de anulación de máis de 5 preguntas ratearase a puntuación total, de forma equitativa, entre as restantes que se consideren válidas. As respostas en branco ou incorrectas non se penalizarán. Para superar esta proba resultará necesario obter un mínimo de 3 puntos sobre os 6 que se asignan como máximo. A.2.) Segundo exercicio. –Proba de coñecemento da lingua galega.–Consistirá en traducir nun tempo máximo de 30 minutos, e sen axuda de dicionario, un texto de castelán a galego, e outro de galego a castelán, propostos polo Tribunal. Este exercicio valorarase como aspirante apto ou non apto, sendo necesario para superalo obter o resultado de apto, correspondendo ao Tribunal determinar o nivel de coñecementos esixidos para alcanzar dito resultado. Estarán exentas de realizar este exercicio as persoas aspirantes que acrediten posuír un título acreditativo do nivel de coñecemento da lingua galega Celga IV, equivalente ou superior, conforme ao recollido na base 2.ª. Os resultados obtidos por cada aspirante en cada exercicio se publicarán no taboleiro de anuncios do Concello e no taboleiro de anuncios da sede electrónica. Concederase un prazo de cinco (5) días hábiles aos efectos de alegacións a contar desde a sinalada publicación no taboleiro de anuncios do Concello. B) Fase de concurso (ata un máximo de 4 puntos). Rematada a fase de oposición, procederase a realizar a fase de concurso ás persoas aspirantes que superasen a fase de oposición. Esta fase non terá carácter eliminatorio nin poderá ser tida en conta para superar as probas da fase de oposición e consistirá na avaliación por parte do Tribunal dos méritos alegados polas persoas aspirantes nas súas solicitudes. Os méritos deberán ser acreditados, como sinalan estas bases, no prazo de presentación de solicitudes e valoraranse con referencia á data de peche dese prazo. Os méritos a computar nesta fase serán os seguintes: I.–Por servizos prestados en calquera Administración Pública en posto de Auxiliar Administrativo pertencente á escala de Administración Xeral, Subescala Auxiliar, integrado no Grupo C, subgrupo C2, que se valorarán a razón de 0,20 puntos por ano. Os períodos inferiores serán descartados. II.–Por servizos prestados en calquera Administración Pública en posto de Administrativo pertencente á escala de Administración Xeral, Subescala Administrativa, integrado no Grupo C, subgrupo C1, que se valorarán a razón de 0,25 puntos por ano. Os períodos inferiores serán descartados. Os méritos relativos aos servizos prestados no concello de As Somozas deberán alegarse coa solicitude, con indicación dos períodos de servizos prestados e serán comprobados polo servizo de recursos humanos. Os méritos relativos aos servizos prestados noutras Administracións Públicas acreditaranse mediante certificado expedido polo órgano competente da administración. O certificado deberá así mesmo acompañarse de certificación da vida laboral, expedido pola Tesourería Xeral da Seguridade Social, na que consten expresamente os períodos e grupo de cotización correspondentes a esa categoría. A baremación realizada polo tribunal se publicará no taboleiro de anuncios do Concello e no taboleiro de anuncios da sede electrónica. Concederase un prazo de cinco (5) días hábiles aos efectos de alegacións a contar desde a sinalada publicación no taboleiro de anuncios do Concello.8.ª.–Cualificación final, relación de aprobados e proposta de nomeamento. A cualificación final do proceso virá determinada pola suma das puntuacións obtidas nas fases de oposición e concurso, publicándose no taboleiro de anuncios do Concello e no taboleiro de anuncios da sede electrónica a listaxe definitiva de aspirantes que tiveran superado o proceso sen obter praza coa puntuación obtida por orde de maior a menor xunto coa relación definitiva das persoas aspirantes aprobadas tamén pola orde da puntuación obtida. En caso de empate, este dirimirase a favor do aspirante que obteña a maior puntuación na fase de oposición; de persistir, dirimirase a favor do aspirante que obteña a maior puntuación na fase de concurso no apartado I; de persistir, dirimirase a favor do aspirante que obteña a maior puntuación na fase de concurso no apartado II; de persistir, dirimirase por sorteo. A relación de aprobados/as presentarase á Alcaldía coa proposta para o seu nomeamento como funcionario/a de carreira para a praza obxecto da presente convocatoria. O tribunal non poderá aprobar nin incluír na proposta de nomeamento un número superior de aspirantes ao de prazas que se convocaran, resultando nulo de pleno dereito calquera acordo que contraviñese o disposto por esta norma. Non obstante, cando se produzan renuncias das persoas aspirantes aprobadas antes da súa toma de posesión, o órgano convocante poderá propoñer novos nomeamentos entre as aspirantes da listaxe definitiva que tiveran superado o proceso sen obter praza. Para estes efectos terán a mesma consideración que as renuncias os supostos referidos ás aspirantes que dentro do prazo fixado non presenten a documentación requirida ou que do exame dedúzase que carecen dos requisitos indicados na base 2.ª desta convocatoria.9.ª.–Achega de documentos e toma de posesión. As persoas aspirantes seleccionadas deberán presentar no concello no prazo máximo de vinte (20) días hábiles, contados a partir do seguinte á publicación no taboleiro de anuncios do concello da relación definitiva dos aspirantes aprobados, a seguinte documentación orixinal ou copia auténtica, agás que xa conste presentada coa instancia ou que xa figure nos expedientes do servizo de recursos humanos: a) Documento nacional de identidade. b) Título esixido para o acceso. c) Documentación acreditativa dos méritos valorados na fase de concurso. d) Documentación acreditativa do CELGA IV ou equivalente, no seu caso. e) Declaración responsable de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público. f) Declaración responsable de non encontrarse incurso en ningunha causa de incapacidade e incompatibilidade de conformidade coa lexislación vixente e referido ao momento da súa toma de posesión. Os/as aspirantes que fagan valer a súa condición de persoas con discapacidade deberán presentar certificado dos órganos competentes do Ministerio de Traballo e Seguridade Social que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. As persoas aspirantes estarán exentas de xustificar documentalmente aquelas condicións e demais requisitos xa probados para obter o seu anterior nomeamento. Aportada a documentación esixida nesta base e acreditados a totalidade dos requisitos, a Alcaldía ditará resolución de nomeamento das aspirantes propostas como funcionarios de carreira nas prazas obxecto desta convocatoria que se publicará no taboleiro de anuncios do Concello, no taboleiro de anuncios da sede electrónica e no Boletín Oficial da Provincia e disporá a súa toma de posesión no prazo dun mes desde a publicación do nomeamento no Boletín Oficial da Provincia. Non obstante, a non presentación en prazo da documentación esixida nesta Base e agás os casos de forza maior, ou cando do exame da mesma dedúzase que carecen dalgún dos requisitos sinalados na base segunda, non poderán ser nomeados e quedarán anuladas todas as actuacións, sen prexuízo da responsabilidade en que houberan incorrido por falsidade na solicitude de participación.10.ª.–Réxime xurídico aplicable. En todo o non previsto expresamente nas presentes bases, serán de aplicación o Real Decreto Lexislativo 5/2015, do 30 de outubro, polo que se aproba o Texto Refundido da Lei do estatuto básico do empregado público, a Lei 2/2015, do 29 de abril, do emprego público de Galicia, o Real Decreto 896/1991, do 7 de xuño, polo que se establecen as regras básicas e os programas mínimos aos que debe axustarse o procedemento de selección de funcionarios ao servizo das Entidades Locais, o Real Decreto 364/1995 polo que se aproba o Regulamento Xeral de ingreso do persoal ao servizo da Administración Xeral do Estado e de provisión de postos de traballo e Promoción Profesional dos Funcionarios Civís da Administración Xeral do Estado e demais lexislación vixente de aplicación. ANEXO I MODELO DE INSTANCIA D./Dna., con DNI número., e domicilio a efectos de notificacións e comunicacións en., C. P. ….……, localidade de., provincia de ….……………… EXPOÑO: 1.º.–Que desexo participar no proceso selectivo convocado polo concello de As Somozas a través do anuncio publicado o pasado.… no Boletín Oficial do Estado, para o ingreso no corpo de Administrativo/as do concello de As Somozas, pola quenda de promoción interna, subgrupo C1, da escala de Administración Xeral, subescala Administrativa.2.º.–Que reúno todos os requisitos esixidos nas bases da presente convocatoria á data de expiración do prazo de presentación de instancias.3.º.–Que achego a seguinte documentación, sumando a totalidade da miña solicitude un total de.… páxinas: – Copia simple do documento de identidade (DNI, NIE, pasaporte). – Copia simple do documento que acredite a titulación académica esixida. – Copia simple, no seu caso, do documento xustificativo de estar en posesión do Celga IV ou equivalente. – Copias simples dos documentos xustificativos da fase de concurso e impreso - resume dos méritos alegados.4.º.–Que a documentación que achego xunto con esta solicitude é copia fiel da orixinal, responsabilizándome da súa veracidade e de presentar os orixinais no Concello de As Somozas no momento en que, no seu caso, me sexan requiridos ao efecto.5.º.–Que coñezo e acato incondicionalmente o contido das bases reguladoras. Polo exposto, SOLICITO: Que se teña por presentada esta solicitude e se me admita para tomar parte no proceso selectivo convocado. En., a. de. de 2021. Asdo.: SR. ALCALDE-PRESIDENTE DO CONCELLO DE AS SOMOZAS ANEXO II IMPRESO-RESUMO DOS MÉRITOS ALEGADOS MÉRITOS QUE SE ALEGAN PARA A SÚA VALORACIÓN: En., a. de. de 2022. Asdo.: ANEXO III TEMARIO 1. Tema 1.–A Constitución Española. principios xerais. dereitos e deberes fundamentais dos españois.2. Tema 2.–A organización do estado na Constitución. Organización institucional ou política e organización territorial. As Cortes Xerais. O goberno e a administración.3. Tema 3.–Réxime local español: clases das entidades locais. a provincia no réxime local. organización provincial. Competencias. O municipio. O termo municipal. A poboación. O empadroamento.4. Tema 4. A organización municipal. Órganos necesarios e órganos complementarios. O Pleno. O Presidente. Os tenentes de Presidente. A Xunta de Goberno Local. Competencias de cada un deles.5. Tema 5.–Funcionamento dos órganos colexiados locais: convocatoria e orde do día. Actas e certificacións de acordos.6. Tema 6.–O persoal ó servizo das corporacións locais: clases e réxime xurídico. A función pública local: Clases de funcionarios locais. Persoal laboral: Réxime xurídico. Tipos de contratos laborais. Extinción da relación laboral. Permisos e licenzas. Dereitos económicos e protección social. Dereitos de exercicio colectivo dos empregados públicos. O réxime de incompatibilidades do persoal ao servizo da administración pública. Réxime disciplinario dos funcionarios locais. Responsabilidade civil, penal e patrimonial do persoal ao servizo da Administración Local. As situacións administrativas dos funcionarios locais.7. Tema 7.–Ordenanzas e regulamentos das entidades locais. Clases. Procedemento de elaboración e aprobación.8. Tema 8.–O acto administrativo: concepto e clases. Elementos do acto administrativo. Notificacións. A teoría da invalidez do acto administrativo: actos nulos e anulables. Revisión de oficio.9. Tema 9.–O procedemento administrativo: fases. Finalización do procedemento administrativo: a obriga de resolver. O silencio administrativo.10. Tema 10.–Os recursos administrativos: concepto e clases.11. Tema 11.–O rexistro de documentos: concepto. O rexistro de entrada e saída: o seu funcionamento nas corporacións locais. Presentación de instancias e outros documentos nas oficinas públicas.12. Tema 12.–O orzamento das entidades locais. Elaboración e aprobación. Principios orzamentarios. A estrutura orzamentaria. Os créditos do orzamento de gastos: delimitación, situación e niveis de vinculación xurídica. As modificacións de crédito: clases, concepto, financiamento e tramitación.13. Tema 13.–A execución do orzamento de gastos e de ingresos: as súas fases. Os pagos a xustificar. Os anticipos de caixa fixa.14. Tema 14.–A liquidación do orzamento. Tramitación. Os remanentes de crédito. O resultado Orzamentario. O remanente de tesourería para gastos xerais.15. Tema 15.–Estabilidade Orzamentaria e sustentabilidade financeira débeda pública e regra de gasto Os Plans económico-financeiros: contido, tramitación e seguimento. Plans de axuste e de saneamento financeiro. Subministro de información financeira das Entidades Locais á “Oficina Virtual para la Coordinación Financeira coas Entidades Locais”. 16. Tema 16.–A contabilidade das entidades locais: os modelos: normal, simplificado e básico.17. Tema 17.–A Conta Xeral das Entidades Locais: contido, formación, aprobación e rendición.18. Tema 18.–Procedemento administrativo. Iniciación do procedemento. Disposicións xerais. Clases e especialidades de iniciación. Inicio do procedemento a solicitude do interesado. Ordenación. Instrución: Disposicións xerais. Proba. Informes. Participación dos interesados.19. Tema 19.–Procedemento administrativo. Finalización do procedemento. Disposicións xerais. Terminación: Clases de terminación e especialidades. Tramitación simplificada do procedemento administrativo. Execución. Título. Executoriedade. Execución Forzosa. Medios de execución forzosa.20. Tema 20.–Procedemento administrativo. Da revisión dos actos en vía administrativa. Revisión de oficio. Revisión de disposicións e actos nulos. Declaración de lesividade de actos anulables. Suspensión. Revogación de actos e rectificación de erros. Límite da revisión. Competencia para a revisión de oficio das disposicións e de actos nulos e anulables na Administración Xeral do Estado.21. Tema 21.–Procedemento administrativo. Recursos administrativos. Principios xerais. Obxecto e clases. Recurso de alzada. Recurso de reposición. Recurso extraordinario de revisión. Procedementos substitutivos dos recursos administrativos: conciliación, mediación e arbitraxe. A suspensión da execución do acto percorrido.22. Tema 22.–A potestade sancionadora: Concepto e significado. O dereito sancionador. Principios do exercicio da potestade sancionadora. As sancións administrativas: concepto, natureza e clases. O procedemento sancionador.23. Tema 23.–A Xurisdición Contencioso-Administrativa. A súa natureza, extensión e límites. Órganos e competencias na orde xurisdicional contenciosa-administrativa.24. Tema 24.–Funcionamento electrónico do sector público. Sede electrónica. Firma electrónica, interoperabilidade e arquivo electrónico de documentos.25. Tema 25.–Responsabilidade das autoridades e persoal o servizo da Administracións Públicas.26. Tema 26.–A actividade subvencional das Entidades Locais: Regulación. Procedementos de concesión de subvencións. Especial análise do procedemento de concorrencia competitiva. Beneficiarios de subvencións. Xustificación de subvencións. Infraccións e sancións en materia de subvencións.27. Tema 27. Da poboación e do padrón Dos veciños e do padrón municipal. Da xestión do padrón municipal. Da comprobación e control do padrón municipal Da revisión do padrón municipal.28. Tema 28.–A Lei Orgánica 15/1999, de protección de datos de carácter persoal e o Real Decreto 1720/2007 que a desenvolve.29. Tema 29.–Lei 19/2013, de 9 de decembro. De transparencia, acceso á información pública e bo goberno.30. Tema 30.–Os contratos do sector público: Obxecto e ámbito da Lei de Contratos do Sector Público.31. Tema 31.–Os principios xerais da contratación do sector público: racionalidade liberdade de pactos e contido mínimo, perfección e forma, a información, o réxime de invalidez e a revisión de decisións en materia de contratación. Especial mención o recurso especial en materia de contratación e órgano competente para resolver.32. Tema 32.–As partes nos contratos do sector público. Os órganos de contratación. Competencia para contratar. A capa- cidade e solvencia dos contratistas. Capacidade de obrar. Condicións de aptitude. Esixencia de solvencia.33. Tema 33.–Prohibicións. Declaración de concorrencia de prohibicións de contratar e efectos. Proba da non concorrencia de prohibicións de contratar.34. Tema 34.–A preparación dos contratos polas Administracións Públicas. Tramitación do expediente. Tipos de tramitación: ordinaria, de urxencia e de emerxencia. Os pregos. Aprobación do expediente.35. Tema 35.–O prezo. Cálculo do valor estimado dos contratos. A revisión de prezos nos contratos do sector público. Garantías na contratación do sector público. Provisional, definitiva, complementaria e global.36. Tema 36.–Clases de expedientes de contratación. Procedementos e formas de adxudicación dos contratos. Execución e modificacións dos contratos administrativos. Prerrogativas de Administración.37. Tema 37.–Extinción dos contratos administrativo. Cumprimento dos contratos. Resolución. Causas xenerais e específicas de resolución. A cesión dos contratos e a subcontratación.38. Tema 38.–Normas especiais para contratos de obras, concesión de obra pública, xestión de servizos públicos, subministracións, servizos e de colaboración entre o sector público e o sector privado: modificación, efectos, cumprimento e extinción. Contratos suxeitos a regulación harmonizada. Centrais de Contratación nas Administracións Públicas.39. Tema 39.–Lei 40/2015, de 1 de outubro, de réxime xurídico do Sector Público. Disposicións xerais, principios de actuación e funcionamento do sector público. Disposicións xerais. Órganos das administración públicas. Competencias. Órganos colexiados: funcionamento e réxime. Abstención e recusación.40. Tema 40.–Os bens das entidades locais. Clasificación e réxime xurídico.41. Tema 41.–O marco constitucional do urbanismo. Competencias urbanísticas do Estado, das Comunidades Autónomas e das Entidades Locais. Réxime urbanístico do solo. Clasificación e réxime das distintas clases de solo. Dereitos e deberes dos propietarios. Plan urbanístico. Clases de instrumentos de ordenación. O Plan Xeral Municipal. Obxecto, determinacións e documentación. As normas complementarias e subsidiarias do plan. Plan de desenvolvemento. Elaboración e aprobación dos instrumentos de plan.42. Tema 42.–Intervención administrativa na edificación e uso do solo. A licenza urbanística e a declaración responsable ou comunicación previa. O deber de conservación e declaración de ruína. Ordes de execución. Protección da legalidade urbanística. Competencia non exercicio da inspección. Diferentes medidas fronte ás infraccións urbanísticas: procedemento.43. Tema 43.–Infraccións e sancións urbanísticas. Órganos competentes para a súa imposición e contías máximas. Persoas responsables. Regras para a aplicación das sancións. Prescricións.” 2) Facer públicas estas bases mediante a súa publicación no taboleiro de anuncios da Corporación, e no Boletín Oficial da Provincia da Coruña, en cumprimento do establecido no artigo 205 da Lei 2/2015, do 29 de abril, de Emprego Público de Galicia. Dispor a posterior publicación dos anuncios relativos á convocatoria do posto de que se trata no Diario Oficial de Galicia e no Boletín Oficial do Estado.” As Somozas, 19 de xaneiro de 2022. O alcalde Juan Alonso Tembrás Asinado electrónicamente